b'\n_START_ARTICLE_\nSrebrnasti galeb\n_START_SECTION_\nOpis\n_START_PARAGRAPH_\nOdrasli srebrnasti galeb naraste do 60 cm, i mo\xc5\xbee dose\xc4\x87i raspon krila od oko 145 cm. Te\xc5\xbeak je do 1,5 kg. Perje im je bijelo, gornja strana krila siva, a vrhovi krtila obojeni su crno. Na sna\xc5\xbenom kljunu ima sprijeda, na doljnjoj strani, jednu crvenu to\xc4\x8dku. O\xc4\x8di su im kao i kljun \xc5\xbeute. noge imaju blago ru\xc5\xbei\xc4\x8dastu boju. Boja perja mu\xc5\xbejaka i \xc5\xbeenki se ne razlikuju.Glasaju se zvukom koji potsje\xc4\x87a na "kiu" ili "ka". U repertoaru njihovog glasanja su i zvukovi koji li\xc4\x8de na zavijanje i mijaukanje. Kad se spremaju na napad, potmulo ga\xc4\x8du ili mumnjaju dubogim glasom. Suprotno tome, tipi\xc4\x8dno krije\xc5\xa1tanje je prije svega upozorenje koje treba upozoriti neprijatelja, ali je i pozdrav kao i izraz zahtijevanja (tra\xc5\xbeenje hrane). Mladunci skre\xc4\x87u pa\xc5\xbenju na sebe "jadno" jecavim, cvile\xc4\x87im zvi\xc5\xbedanjem._NEWLINE_Srebrnasti galeb mo\xc5\xbee do\xc5\xbeivjeti starost do 32 godine. Jedinke koje iz nekog razloga ne mogu letjeti i \xc5\xbeive pod ljudskom skrbi, mogu postati jako pitomi i privr\xc5\xbeeni.\n_START_SECTION_\nRasprostranjenost\n_START_PARAGRAPH_\nSrebrnastog galeba naj\xc4\x8de\xc5\xa1\xc4\x87e se sre\xc4\x87e na obalama srednje i Sjeverne Europe, ali vrlo rijetko uz unutra\xc5\xa1nje, kopnene vode. Njihovi prirodni neprijatelji su sokolovke, morski psi kao i kopnene zvijeri._NEWLINE_Na obalama Jadrana naj\xc4\x8de\xc5\xa1\xc4\x87e se sre\xc4\x87e galeb klaukovac (Larus argentatus cachinnans), jedna podvrsta srebrnastog galeba, i crnoglavi galeb (L. melanocephalus). Pored njih, uz Jadran zimu provode, dolaze\xc4\x87i sa Sjevernog mora, burni galeb (L. canus) poznat i kao "sivi galeb" dug oko 47 cm, sme\xc4\x91i galeb (L. fuscus) dug oko 60 cm, mali galeb (L. minutus) dug do 28 cm i troprsti galeb (L. tridactyla). Na podru\xc4\x8dju Hrvatske uz slatke vode u unutra\xc5\xa1njosti sre\xc4\x87e se rije\xc4\x8dni galeb (L. ridibundus), dug oko 40 cm.\n_START_SECTION_\nIshrana\n_START_PARAGRAPH_\nGlavna hrana srebrnastog galeba je jednaka kao i ve\xc4\x87ine galebova. I oni su sve\xc5\xbederi, no ipak prete\xc5\xbee \xc5\xbeivotinjska hrana kao \xc5\xa1to su ribe, meku\xc5\xa1ci raci ili bodljika\xc5\xa1i, ptice, a ponekad i mali glodavci. No, jednako kao obi\xc4\x8dni galebi, i srebrnasti obilaze smeti\xc5\xa1ta, zelene povr\xc5\xa1ine i polja u potrazi za bilo \xc4\x8dime \xc5\xa1to mo\xc5\xbee uta\xc5\xbeiti glad.\n_START_SECTION_\nRazmno\xc5\xbeavanje\n_START_PARAGRAPH_\nMo\xc5\xbee pro\xc4\x87i od \xc4\x8detiri do sedam godina dok srebrnasti galeb dosegne spolnu zrelost i po\xc4\x8dme na obroncima, obalama i dinama s le\xc5\xbeenjem jaja i podizanjem mladih. \xc5\xbdenka u gnijezdo koje od biljnog materijala grade oba budu\xc4\x87a roditelja pola\xc5\xbee naj\xc4\x8de\xc5\xa1\xc4\x87e 2-3 jaja. Mu\xc5\xbejak i \xc5\xbeenka ih griju 28 do 30 dana. Pili\xc4\x87i ostaju u gnijezdu pet do \xc5\xa1est tjedana kad su sposobni za letenje.'